พระเจ้าอามาเดโอที่ 1 แห่งสเปน

พระเจ้าอามาเดโอที่ 1 แห่งสเปน (; ; 30 พฤษภาคม พ.ศ. 238818 มกราคม พ.ศ. 2433)  เป็นเจ้าชายอิตาลีที่ครองราชย์เป็นพระมหากษัตริย์สเปนตั้งแต่พ.ศ. 2413 ถึงพ.ศ. 2416 เป็นพระมหากษัตริย์พระองค์แรกและพระองค์เดียวของสเปนที่มาจากราชวงศ์ซาวอย พระองค์เป็นพระราชโอรสในพระเจ้าวิตโตรีโอ เอมานูเอเลที่ 2 แห่งอิตาลี และทรงเป็นที่รู้จักมากที่สุดในฐานะดยุกแห่งออสตา

พระองค์ได้รับเลือกจากสภากอร์เตสเฆเนราเลสให้เป็นพระมหากษัตริย์สเปนใน พ.ศ. 2413 หลังจากการปลดสมเด็จพระราชินีนาถอิซาเบลที่ 2 แห่งสเปนออกจากบัลลังก์ และทรงสาบานตนในปีถัดไป รัชสมัยของพระเจ้าอามาเดโอที่ 1 เต็มไปด้วยลัทธิสาธารณรัฐนิยมที่เพิ่มมากขึ้น การกบฏการ์ลิสต์ทางตอนเหนือ และการเคลื่อนไหวเพื่อเอกราชของคิวบา พระองค์ทรงสละราชสมบัติและเสด็จกลับอิตาลีใน พ.ศ. 2416 และส่งผลให้สาธารณรัฐสเปนที่ 1 ได้รับการสถาปนาขึ้น

อ้างอิง

หมวดหมู่:พระมหากษัตริย์สเปน
หมวดหมู่:ดยุกแห่งออสตา
หมวดหมู่:เจ้าชายอิตาลี
หมวดหมู่:ราชวงศ์ซาวอย
หมวดหมู่:พระมหากษัตริย์ผู้ทรงสละราชสมบัติ
หมวดหมู่:บุคคลจากตูริน
หมวดหมู่:พระราชโอรสในพระมหากษัตริย์
หมวดหมู่:พลเรือโท